CELEX: 62018CN0036
Language: el
Date: 2018-01-18 00:00:00
Title: Υπόθεση C-36/18: Προσφυγή της 18ης Ιανουαρίου 2018 — Ευρωπαϊκή Επιτροπή κατά Ελληνικής Δημοκρατίας

12.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/14
            
         Προσφυγή της 18ης Ιανουαρίου 2018 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-36/18)
   (2018/C 094/17)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Δ. Τριανταφύλλου, M. Morales Puerta και G. von Rintelen)
   
      Καθής: Ελληνική Δημοκρατία
   
      Αιτήματα:
   
   Η Επιτροπή ζητεί από το Δικαστήριο:
   
               —
            
            
               Να αναγνωρίσει ότι η Ελληνική Δημοκρατία, μη θεσπίζοντας τις νομοθετικές, κανονιστικές και διοικητικές διατάξεις που είναι αναγκαίες προκειμένου να συμμορφωθεί με την οδηγία 2014/89/ΕΕ του Ευρωπαϊκού Κοινοβουλίου και του Συμβουλίου της 23ης Ιουλίου 2014, περί θεσπίσεως πλαισίου για τον θαλάσσιο χωροταξικό σχεδιασμό (1) ή, εν πάση περιπτώσει, μη ανακοινώνοντας τις εν λόγω διατάξεις στην Επιτροπή, παρέβη τις υποχρεώσεις που υπέχει δυνάμει του άρθρου 15 της οδηγίας αυτής.
            
         
               —
            
            
               Να επιβάλει στην Ελληνική Δημοκρατία χρηματική ποινή ύψους 31 416 ευρώ ανά ημέρα από την ημερομηνία εκδόσεως της αποφάσεως του Δικαστηρίου.
            
         
               —
            
            
               Να καταδικάσει την Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               —
            
            
               Σύμφωνα με το άρθρο 15 της οδηγίας τα κράτη μέλη όφειλαν να μεταφέρουν την οδηγία ως προς το πλαίσιο για τον θαλάσσιο χωροταξικό σχεδιασμό στο εσωτερικό τους δίκαιο μέχρι τις 18 Σεπτεμβρίου 2016 και να ενημερώσουν την Επιτροπή σχετικά. Η Επιτροπή δεν έλαβε, ωστόσο, καμιά απάντηση ούτε στην προειδοποιητική της επιστολή ούτε στην αιτιολογημένη γνώμη που απηύθυνε στην Ελληνική Δημοκρατία και ζητεί, κατά συνέπεια, την αναγνώριση της παραβάσεως λόγω μη μεταφοράς δεσμευτικής οδηγίας κατά το άρθρο 258 ΣΛΕΕ.
            
         
               —
            
            
               Προκειμένου για τη θέσπιση διαδικασίας με την οποία οι αρχές του κάθε κράτους μέλους αξιολογούν και οργανώνουν τις ανθρώπινες δραστηριότητες στις θαλάσσιες περιοχές της δικαιοδοσίας τους για την επίτευξη οικολογικών, οικονομικών και κοινωνικών στόχων, η Επιτροπή, σύμφωνα με τη δημοσιευμένη πρακτική της περί εφαρμογής του άρθρου 260, παρ. 3 ΣΛΕΕ (2), ζητεί παράλληλα την επιβολή χρηματικής ποινής ύψους 31 416 ευρώ ημερησίως, λαμβανομένης υπόψη ιδίως της βαρύτητας της παραβάσεως (δηλ. των στόχων της οδηγίας που αφορούν την κοινή αλιευτική πολιτική, τις θαλάσσιες μεταφορές, τη διατήρηση και προστασία του περιβάλλοντος και την ενέργεια, αλλά και του αντίκτυπου για τους ενδιαφερόμενους επιχειρηματίες).
            
         
      (1)  
         ΕΕ 2014, L 25, σ. 135.
   
   
      (2)  
         EE 2011, C 12, σ. 1.